Prentútgáfa Stundarinnar kemur næst út þann 20. desember . Áhrifavaldar birta myndir af börnunum í auglýsingaskyni Áhrifavaldar á samfélagsmiðlum birta myndir af börnunum sínum , merktar fyrirtækjum sem framleiða vörur eða fatnað sem barnið notar . Dæmi eru um að börn séu notuð í kostaðar færslur , en varað er við því að veita of miklar upplýsingar um börn og einkalíf þeirra . Við lifum á tímum tækni og miðlunar . Við lifum á tímum þar sem stór hluti miðlunar fer fram á netinu og samfélagsmiðlum . Við lifum á tímum þar sem samfélagsmiðlar geta þjónað mekka og miðju í lífi hvers einstaklings , og við lifum á tímum þar sem áhrifavaldar hafa sumir hverjir meiri áhrif en stjórnmálamenn . Duldar auglýsingar Samkvæmt könnun MMR frá árinu 2018 nota til að mynda 91 prósent íslensku þjóðarinnar Facebook og tæplega helmingur , eða 47 prósent , eru á Instagram . Það er þó aðeins lítill hluti þeirra sem nota slíka miðla sem teljast vera áhrifavaldar , orðið nær yfir þá einstaklinga sem sinna markaðssetningu á samfélagsmiðlum . Hlutfallið minnkar svo enn frekar þegar taldir eru til þeir aðilar sem ná að lifa á þeim tekjum hér á landi . Þeir sem ná því eru gjarnan með umboðsmenn á sínum snærum , einhvern sem verður áhrifavaldinum úti um samninga við fyrirtæki . Lifibrauð áhrifavalda felst í því ...